## Zakon o izmjenama i dopunama Zakona o izvršavanju Državnog proračuna Republike Hrvatske za 2003. godinu

### NN 147/2003 (18.9.2003.), Zakon o izmjenama i dopunama Zakona o izvršavanju Državnog proračuna Republike Hrvatske za 2003. godinu

# Hrvatski sabor

2148

Na teme­lju
članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O IZVRŠAVANJU DRŽAVNOG PRORAČUNA REPUBLIKE HRVATSKE ZA 2003. GODINU

Proglašavam
Zakon o izmjenama i dopunama Zakona o izvršava­nju Državnog proračuna Republike
Hrvatske za 2003. godinu, koji je donio Hrvatski sabor na sjednici 11. rujna
2003.

Broj:
01-081-03-3116/2
Zagreb, 16. rujna 2003.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O IZVRŠAVANJU DRŽAVNOG PRORAČUNA REPUBLIKE HRVATSKE ZA 2003. GODINU

Članak 1.

U
Zakonu o izvršavanju Državnog proračuna Republike Hrvatske za 2003. godinu
(»Narodne novine«, br. 154/02.) Članak 1. mijenja se i glasi:

»Ovim se Zakonom uređuje struktura prihoda,
primitaka, rashoda i izdataka Dražvnog proračuna Republike Hrvatske za 2003.
godinu (u daljnjem tekstu: Proračun) i njegovo izvršavanje, opseg zaduživanja i
jamstava države, upravljanje javnim dugom te financijskom i nefinancijskom
imovinom, prava i obveze korisnika proračunskih sredstava, pojedine ovlasti
Vlade Republike Hrvatske (u daljnjem tekstu: Vlada), predsjednika Vlade,
Ministarstva financija i ministra financija u izvršavanju Proračuna, kazne za
neispunjavanje obveza te druga pitanja u izvršavanju Proračuna.«

Članak 2.

Članak 2. briše se.

Članak 3.

Članak 4. briše se.

Članak 4.

Članak 6. mijenja se i glasi:

»(1) Korisnici su dužni izvijestiti Ministarstvo
financija (u daljnjem tekstu: Ministarstvo) u kojoj su banci otvorili račun iz članka
62. Zakona o proračunu.

(2) Radi održavanja tekuće likvidnosti Ministarstvo
može povlačiti raspoloživa sredstva sa računa korisnika.«

Članak 5.

Članak 7. mijenja se i glasi:

»(1)Visina sredstava Tekuće zalihe Proračuna iznosi
232.468.000,00 kuna.

(2) Predsjednik Vlade može raspolagati sredstvima
Tekuće zalihe Proračuna do pojedinačnog iznosa od 500.000,00 kuna.

(3)
Ministar financija može raspolagati sredstvima Tekuće zalihe Proračuna do
pojedinačnog iznosa od 100.000,00 kuna.

(4) Sredstva Tekuće zalihe Proračuna mogu se, osim za
hitne i nepredviđene izdatke, koristiti i za izvršavanje sudskih odluka
(presuda, rješenja, nagodbi i dr.) o isplati rente na teret sredstava Proračuna.«

Članak 6.

Članak 8. briše se.

Članak 7.

U članku 26. stavak 1. briše se, stavak 2. postaje
stavak 1.

Članak 8.

U članku 28. stavku 1. iznos: »9.152.148.545,00 kuna«
zamjenjuje se iznosom: »8.162.718.545,00 kuna«.

U stavku 5. iznos: »7.673.977.805,00 kuna« zamjenjuje
se iznosom: »7.304.137.805,00 kuna«.

Članak 9.

U članku 30. stavci 2., 3. i broj (1) brišu se.

Članak 10.

U članku 34. stavku 1. riječi: »iz članka 32. i 33.
ovoga Zakona« zamjenjuju se riječima: »iz članka 31. i 32. ovoga Zakona«.

U stavku 2. riječi: »iz članka 33. ovoga Zakona«
zamjenjuju se riječima: »iz članka 32. ovoga Zakona«.

Članak 11.

U članku 35. stavku 5. iznos: »550.000.000,00 kuna«
zamjenjuje se iznosom: »620.000.000,00 kuna«.

Članak 12.

Iz članka 35. dodaje se članak 35.a koji glasi:

»Članak 35.a

Pravna osoba u većinskom ili neizravnom državnom
vlasništvu sklapa kreditne poslove ili daje jamstva na osnovu suglasnosti
Vlade, ako vrijednost posla ili jamstvo prelazi iznos od 7.500.000,00 kuna«.

Članak 13.

Članak 36. briše se.

Članak 14.

Članak 37. mijenja se i glasi:

»(1) Ovlašćuje se Vlada da može izdati suglasnosti za
zaduživanje jedinica lokalne samouprave i jedinica područne (regionalne)
samouprave u skladu sa člankom 31. do 34. ovoga Zakona, najviše do 3% ukupno
planiranih rashoda svih jedinica lokalne samouprave i jedinica područne
(regionalne) samouprave iskazanih u financijskom izvještaju o prihodima i
rashodima, primicima i izdacima za razdoblje od 1. siječnja do 30. lipnja 2003.
godine (Obrazac: PR-RAS) u koloni 5 pod oznakom AOP 113 i 281.

(2) Odredbe stavka 1. ovoga članka ne odnose se na:

1. jedinice lokalne samouprave i jedinice područne
(regionalne) samouprave kojima je Vlada izdala suglasnosti do 31. prosinca
2002., a korištene su u 2003. godini,

2. jedinice lokalne samouprave na područjima posebne
državne skrbi,

3. jedinice lokalne samouprave i jedinice područne
(regionalne) samouprave koje ostvaruju kreditna sredstva za nabavu
nefinancijske imovine iz sredstava Fonda za regionalni razvoj Republike
Hrvatske i Fonda za razvoj i zapošljavanje.«

Članak 15.

U članku 38. iznos: »590.500.000,00 kuna« zamjenjuje
se iznosom: »690.500.000,00«.

Članak 16.

Iza članka
38. dodaje se članak 38.a koji glasi:

»Članak 38.a

Ukupna visina zaduženja izvanproračunskih korisnika
državnog proračuna u 2003. godini može iznositi 4.756.692.000,00 kuna.«

Članak 17.

U članku 39. stavku 5. riječi: »fizičke osobe« brišu
se.

Članak 18.

U članku 43. stavku 2. iza riječi: »kulture« veznik:
»i« zamjenjuje se zarezom, a iza riječi: »predstavništvo« briše se točka i
dodaju riječi: »i djelatnosti turizma«.

Članak 19.

Iza članka 43. dodaje se novi članak 43.a koji glasi:

»Članak 43.a

Aktivnosti iz Uredbe o kriterijima za utvrđivanje
korisnika i načinu raspodjele dijela prihoda od igara na sreću (»Narodne
novine«, br. 68/03 – u daljnjem tekstu: Uredba) mogu se izvršavati iznad iznosa
utvrđenih Proračunom za 2003. godinu, do iznosa ostvarenih prihoda od igara na
sreću utvrđenih Uredbom.«

Članak 20.

Članak 44. briše se.

Članak 21.

U članku 46. stavak 1. mijenja se i glasi:

»(1) Vlada će na prijedlog Ministarstva obavljati
preraspodjelu sredstava za plaće, naknade, materijalne rashode, subvencije,
pomoći i nabavu nefinancijske imovine u okviru u Proračunu planiranih sredstava
za plaće, naknade, materijalne rashode, subvencije, pomoći i nabavu
nefinancijske imovine.«

Članak 22.

Članak 48. briše se.

Članak 23.

U članku 49. u točki 7) broj: »6« zamjenjuje se
brojem: »10«.

U točki 8) riječi: »plaće i« brišu se.

U točki 11) brojevi: »32. i 33.« zamjenjuju se
brojevima: »31. i 32«.

U točki
12) brojevi: »35. i 36.« zamjenjuju se brojevima: »33. i 34.«

Točka
14. briše se.

Članak
24.

Ovaj
Zakon stupa na snagu osmoga dana od dana objave u »Narodnim novinama«.

Klasa:
400-06/03-01/08
Zagreb, 11. rujna 2003.

HRVATSKI SABOR

Predsjednik

Hrvatskog sabora **Zlatko Tomčić,** v. r.

Zakon, NN 147/2003-2148